PRIMĂRIA MUNICIPIULUI TIMIŞOARA                                                        APROBAT
DIRECŢIA PATRIMONIU                                                                                    PRIMAR
BIROU SPAŢII-TERENURI
Nr. ……………………………                                                            dr. ing. Gheorghe Ciuhandu                 

REFERAT

	Guvernul României a adoptat ORDONANŢA DE URGENŢĂ nr.110 din 14 iulie 2005 privind vânzarea spaţiilor proprietate privată a statului sau a unităţilor administrativ-teritoriale, cu destinaţia de cabinete medicale, precum şi a spaţiilor în care se desfăşoară activităţi conexe actului medical, publicată în Monitorul Oficial nr.654/22.VII.2005, care stabileşte regimul juridic pentru vânzarea spaţiilor proprietate privată a statului sau a unităţilor administrativ-teritoriale în care, la data intrării în vigoare, funcţionează unităţi medicale înfiinţate şi organizate potrivit Ordonanţei Guvernului nr.124/1998 precum şi a spaţiilor în care se desfăşoară activităţi conexe actului medical conform Ordonanţei de Urgenţă a Guvernului nr.83/2000, aprobată prin Legea nr.598/2001.
	În şedinţa din data de 09.09.2005 a Comisiei de Analiză a Spaţiilor cu Altă Destinaţie decât aceea de Locuinţă situate în imobile proprietatea Primăriei precum şi în proprietatea Statului Român în administrarea Consiliului Local al Municipiului Timişoara înfiinţată prin H.C.L.M.T. nr.228/2005, s-a hotărât întocmirea unui proiect de hotărâre privind aprobarea listei spaţiilor cu destinaţia de cabinete medicale, precum şi a spaţiilor în care se desfăşoară activităţi conexe actului medical, care se află în administrarea Consiliului Local al Municipiului Timişoara. 
Consiliul Local al Municipiului Timişoara prin HOTĂRÂREA nr.388 din data 25.10.2005 privind trecerea din domeniul public al Municipiului Timişoara în domeniul privat al Municipiului Timişoara şi aprobarea Listei spaţiilor proprietate privată a Municipiului Timişoara, cu destinaţia de cabinete medicale, precum şi a spaţiilor în care se desfăşoară activităţi conexe actului medical, care urmează să fie vândute potrivit dispoziţiilor Ordonanţei de urgenţă nr.110/14.07.2005, a aprobat lista spaţiilor în care se desfăşoară activităţi medicale şi activităţi medicale conexe.
Legea nr.236 din 9 iunie 2006 pentru aprobarea Ordonanţei de urgenţă a Guvernului nr.110/2005 privind vânzarea spaţiilor proprietate privată a statului sau a unităţilor administrativ-teritoriale, cu destinaţia de cabinete medicale, precum şi a spaţiilor în care se desfăşoară activităţi conexe actului medical, publicată în Monitorul Oficial nr.515/14.VI.2006, modifică Ordonanţa de urgenţă a Guvernului nr.110 din 14 iulie 2005.
Având în vedere art.4 din Ordonanţa de urgenţă a Guvernului nr.110/2005 aprobată prin Legea nr.236 din 9 iunie 2006;
 Având în vedere art. 10 din Legea nr.213/17.11.1998 privind proprietatea publică şi regimul juridic al acesteia, actualizată, precum şi PROTOCOLUL încheiat între Unitatea sanitară SPITALUL CLINIC MUNICIPAL TIMIŞOARA şi CONSILIUL LOCAL AL MUNICIPIULUI TIMIŞOARA nr.725/2003 şi PROTOCOLUL încheiat între Unitatea sanitară SPITALUL CLINIC NR.1 JUDEŢEAN TIMIŞOARA şi CONSILIUL LOCAL AL MUNICIPIULUI TIMIŞOARA nr.934/2003;
	Având în vedere cele prezentate, 

PROPUNEM:

	1. Aprobarea trecerii din domeniul public al Municipiului Timişoara şi administrarea Consiliului Local al Municipiului Timişoara în domeniul privat al Municipiului Timişoara şi administrarea Consiliului Local al Municipiului Timişoara a bunurilor imobile prevăzute în Anexa care face parte integrantă din prezentul referat.
2. Aprobarea de către Consiliul Local al Municipiului Timişoara a unui Proiect de hotărâre privind aprobarea Listei spaţiilor proprietate privată a statului sau a unităţilor administrativ-teritoriale, cu destinaţia de cabinete medicale, precum şi a spaţiilor în care se desfăşoară activităţi conexe actului medical, care urmează să fie vândute potrivit Legii nr.236 din 9 iunie 2006 pentru aprobarea Ordonanţei de urgenţă a Guvernului nr.110/2005 privind vânzarea spaţiilor proprietate privată a statului sau a unităţilor administrativ-teritoriale, cu destinaţia de cabinete medicale, precum şi a spaţiilor în care se desfăşoară activităţi conexe actului medical, evidenţiate în Anexa care face parte integrantă din prezentul referat.
3. Spaţiile aflate în imobile cuprinse în Lista monumentelor istorice aprobate prin Ordinul nr.2314/2004 al Ministerului Culturii şi Cultelor vor fi vândute numai după obţinerea avizului favorabil al Ministerului Culturii şi Cultelor în conformitate cu art.2 alin.1 din Ordonanţa de Urgenţă nr.110 din 14.07.2005 aprobată prin Legea nr.236/9 iunie 2006,  precum şi în conformitate cu art.4 alin.4 din Legea nr.422/2001.
4. Odată cu aprobarea proiectului de hotărâre propunem revocarea H.C.L.M.T. nr.388/25.10.2005.

                                   VICEPRIMAR                                                          DIRECTOR

                                 ing. Adrian Orza                                          ec. Nicuşor Constantin Miuţ

                                                                                                       ŞEF SERV.ADM. IMOBILE

                                                                                                             ing. Monica Rudneanu

                                                                                                       BIROU SPAŢII-TERENURI

                                        AVIZAT                                                          ing. Marius Voicu

                             SERVICIU JURIDIC                                              REFERENT DE SPEC.

                                                                                                              sing. Gheorghe Drăgoi